ปกติเป็นคนสวมคอนแทคเลนส์​ เร็วๆนี้มีอาการตาแห้ง​จึงได้ทำการซื้อน้ำตาเทียมOpsilมาใช้หมดไปแล้ว1ขวด​ มาสืบค้นข้อมูลภายหลังพบว่าน้ำตาเทียมยี่ห้อนี้มีการใส่สานกันเสีย​ ไม่ทราบว่าการใช้น้ำตาเทียมตัวนี้ร่วมกับสวมคอนแทคเลนส์ในระยะสั้นและระยะยาวจะมีผลเสียต่อดวงตามั้ยครับ ขอบมากครับ
สวัสดีค่ะ น้ำตาเทียมมีวัตถุประสงค์เพื่อนำมาใช้หล่อลื่นลูกตา เนื่องจากมีสมบัติใกล้เคียงกับน้ำตาธรรมชาติ ช่วยบรรเทาอาการระคายเคือง อาการแสบหรือไม่สบายตา ซึ่งมีสาเหตุมาจากตาแห้ง ซึ่งสามารถเกิดได้ง่ายขึ้นเมื่อใส่คอนแทคเลนส์ผลิตภัณฑ์น้ำตาเทียมที่วางจำหน่ายทั่วไปในประเทศไทยจะมีทั้งชนิดที่มีและไม่มีสารกันเสีย ชนิดสารละลายที่ไม่ใส่สารกันเสียจัดจำหน่ายในรูปแบบกระเปาะเล็ก ชนิดสารละลายที่ใส่สารกันเสียจัดจำหน่าย 2 รูปแบบ คือ แบบขวดและแบบหลอด ที่สามารถใช้ได้นาน 1 เดือนหลังเปิดใช้แล้วการใส่สารกันเสียก็เพื่อให้หลังจากเปิดแล้ว ยังใช้ได้นานขึ้น ซึ่งส่วนใหญ่แล้ว ถ้าเป็นยี่ห้อที่วางขายอย่างถูกต้องในร้านขายยา สารกันเสียหรือส่วนประกอบของน้ำตาเทียมจะได้รับการตรวจสอบมาแล้วว่าปลอดภัยในการใช้งานกับลูกตาค่ะอ่านเพิ่มเติม